Diari Oficial de la Generalitat Valenciana


Sumari del DOGV 7717, del 11-02-2016 (2016/830)

Informació pública de la modificació de l'estudi de detall en l'illa delimitada per l'avinguda de Burjassot, carrer de Reus i carrer de Marxalenes antiga fàbrica Bombas Gens.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7717

Data del DOGV
:   11-02-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/830


Data del document
:   01-02-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació de l'estudi de detall en l'illa delimitada per l'avinguda de Burjassot, carrer de Reus i carrer de Marxalenes antiga fàbrica Bombas Gens. [2016/830]  
La Junta de Govern Local de l'Ajuntament de València, en sessió celebrada el 29 de gener de 2016, va adoptar l'acord que en la seua part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades de la modificació de l'estudi de detall en l'illa de l'avinguda de Burjassot, carrer de Reus i carrer de Marxalenes, que ordena els volums en l'àmbit de l'antiga fàbrica Bombas Gens, durant un termini de 20 dies, per mitjà dels corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat, posant a disposició del públic la documentació, tant a les dependències municipals com en la web municipal.  
Segon. Sol·licitar informe de la conselleria competent en matèria de cultura sobre la viabilitat patrimonial de l'estudi de detall, per afectar el recinte Bombas Gens que està en procés de catalogació com a Bé de Rellevància Local, en els termes que disposa l'article 10 del Decret 62/2011, pel qual es regula el procediment de declaració i el règim de protecció dels béns de rellevància local.  
Tercer. Comunicar aquest acord als serveis municipals afectats.  
  
Quart. Notificar el present acord a l'associació e veïns afectada.  
  
Cinqué. Procedir a la inserció en la pàgina web municipal www.valencia.es de la documentació sotmesa a informació pública i posar-la a disposició del públic en l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs ubicat al carrer d'Amadeu de Savoia, número 11.»  
  
I de conformitat amb el que estableix l'article 57.1 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 20 dies, a comptar des de l'endemà de la publicació del present acord en el Diari Oficial de la Comunitat Valenciana (DOCV). Durant aquest mateix termini, es podran presentar suggeriments i la documentació estarà a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'urbanisme www.valencia.es/urbanismo.  
  
València, 1 de febrer de 2016.- El secretari: Manuel Latorre Hernández.